# หล่อน่ารักกับซูปเปอร์สตาร์น่าเลิฟ
หล่อน่ารักกับซูปเปอร์สตาร์น่าเลิฟ  หรือที่รู้จักกันในชื่อทั่วไปว่า You're Beautiful (ยูเออร์บิวทิฟูล) เป็นละครโทรทัศน์ในประเทศเกาหลีใต้ที่เกี่ยวข้องกับสมาชิกสามคนในวง ANJELL ที่มีสมาชิกมาเพิ่มเมื่อ โก มี-ยอ วางตัวเป็นพี่ชายฝาแฝดของเธอชื่อ โก มี-นัม แฝงตัวเข้ามารวมในกลุ่ม ละครเรื่องนี้ออกอากาศในเกาหลีเมื่อวันที่ 7 ตุลาคม - 26 พฤศจิกายน ปี 2009 ทางสถานีโทรทัศน์ของเกาหลีช่อง SBS นำแสดงโดย พัก ชิน-ฮเย, ชัง กึน-ซ็อก, ช็อง ยง-ฮวา และ อี ฮง-กี

 เนื่อเรื่อง 
โก มี-ยอ เติบโตมาจากสถานเลี้ยงเด็กกำพร้า เช่นเดียวกับพี่ชายฝาแฝดของเธอ โก มี-นัม เมื่อโตขึ้น มี-นัม ได้กลายเป็นนักร้องไอดอล ในขณะที่ มี-ยอ อาศัยอยู่ในโบสถ์คอนแวนต์ พร้อมกับความฝันว่าอยากจะบวชเป็นแม่ชีประจำอยู่ที่คอนแวนต์ ต่อมา มี-นัม ได้ชนะการออดิชั่น และได้รับคัดเลือกให้เข้าร่วมเป็นหนึ่งในสมาชิกวง A.N.Jell แต่มีเหตุให้ต้องไปทำศัลยกรรมที่สหรัฐอเมริกา มา ฮุน-อี ผู้จัดการของ มี-นัม จึงมาขอร้องให้ มี-ยอช่วยปลอมตัวเป็นพี่ชายเธอเป็นเวลาหนึ่งเดือน จนกระทั่งพี่ชายของเธอกลับมา เธอก็จะได้กลับมาใช้ชีวิตตามปกติ มี-ยอไม่เห็นด้วยในตอนแรก แต่ในที่สุดก็ตัดสินใจตอบตกลง เพราะจะทำให้เธอมีโอกาสที่จะได้เจอแม่ของเธอที่นั่น เธอได้พบกับสมาชิกวง A.N.Jell ได้แก่ ฮวาง แทค-ยอน หัวหน้าวงผู้เย่อหยิ่ง, คัง ชิน-วู ชายหนุ่มแสนอบอุ่น และเจเรมี่ สมาชิกผู้ร่าเริง ในตอนแรก แทค-ยอน ไม่ถูกชะตาสมาชิกใหม่อย่าง มี-นัม มากนัก ต่างจาก ชิน-วู และเจเรมี่ ที่คอยเป็นเพื่อนที่ดีของ มี-นัม แต่ไม่นานนัก แทค ยอน ก็รู้ความจริงว่า มี-นัม เป็นผู้หญิง และพยายามจะเปิดเผย แต่ มี-นัมก็เอาชนะใจแทค-ยอน ทำให้เขายอมเก็บเป็นความลับ ความสัมพันธ์ของทั้งคู่ ค่อยๆ พัฒนาขึ้นเรื่อยๆ แทค ยอน เริ่มรู้สึกดีกับ มี-นัม เช่นเดียวกับ ชิน-วู และเจเรมี่ ในขณะที่ มี-ยอ ต้องพยายามปิดบังความลับจากสื่อต่างๆ ขณะอยู่ในวง เธอก็ได้ค้นพบความจริงเกี่ยวกับอดีตของแม่ของเธอ

 นักแสดง 
วง ANJELL :
 พัก ชิน-ฮเย แสดงเป็น โก มี-นัม (ชาย) / โก มี-ยอ (หญิง) 
สาวใสซื่อแสนอ่อนหวาน มีความฝันอยากจะเป็นแม่ชี แต่กลับต้องมาปลอมตัวเป็นพี่ชายฝาแฝดของเธอ เพื่อช่วยรักษาตำแหน่งสมาชิกวง A.N.Jell ให้กับพี่ชายของเธอ และเพื่อตามหาแม่ของเธอ
 ชัง กึน-ซ็อก แสดงเป็น ฮวาง แทค-ยอน 
นักร้องนำหัวหน้าวง และมือกีต้าร์ประจำวง A.N.Jell ภายนอกดูเป็นคนเย็นชาแข็งกระด้าง แต่ค่อยๆ อ่อนโยนลงเพราะ โก มี-ยอ เขามีปัญหาและมีความสัมพันธ์ที่ไม่ค่อยดีนักกับมารดา
 ช็อง ยง-ฮวา แสดงเป็น คัง ชิน-วู 
มือเบส มือคีย์บอร์ด และแรปเปอร์ประจำวง A.N.Jell เป็นสมาชิกคนแรกที่รู้ว่า โก มิน-นัม เป็นผู้หญิงปลอมตัวมา แต่กลับไม่ได้บอกให้ใครรู้ แม้กระทั่ง โก มี-นัม เอง เป็นคนสุภาพและอบอุ่น เป็นผู้ที่คอยอยู่ข้างๆ ปกป้อง และช่วยเหลือ โก มี-นัม
 อี ฮง-กี แสดงเป็น เจเรมี 
นักร้องและมือกลองประจำวง A.N.Jell เป็นคนสดใสและมองโลกในแง่ดี มีความรู้สึกดีๆ ให้กับ โก มี-ยอ จนทำให้หลงคิดว่าตัวเองชอบผู้ชาย 

นักแสดงคนอื่นๆ :
 ยูอี แสดงเป็น ยู เฮ-อี (นักแสดงสาวผู้ชอบเสแสร้ง ต่อมาก็ตกหลุมรัก แทค ยอน) 
 แพ กู-ริน แสดงเป็น ซา ยู-รี (ประธานกลุ่มแฟนคลับ)
 คิม อิน-คว็อน แสดงเป็น มา ฮุน-อี (ผู้จัดการส่วนตัวของ โก มินนัม)
 ชเว รัน แสดงเป็น ชเว มี-จา (ป้าของ โก มี-นัม และ โก มี-ยอ)
 คิม ซ็อง-รย็อง แสดงเป็น โม ฮวา-รัน (นักแสดงและนักร้องผู้โด่งดัง เป็นแม่แท้ๆ ของ แทค-ยอน แต่ไม่มีใครรู้ ทิ้งลูกไปเพราะคนรัก ซึ่งก็คือพ่อของ มี-ยอ
 ช็อง ชาน แสดงเป็น ประธานอัน (เป็นประธานบริษัท A.N. Entertainment)
 ชเว ซู-อึน แสดงเป็น วัง โค-ติ (สไตล์ลิสท์ประจำวง A.N.Jell)
 แท ฮวัง แสดงเป็น assistant
 ชัง ว็อน-ย็อง แสดงเป็น คิม ยอน-โฮ (ช่างภาพจากสำนักข่าว Nara Daily)
 คิม ทง-ย็อน แสดงเป็น คิม ดอง-จุน (เพื่อนมัธยมปลายของโก มี-นัม ที่แอบตกหลุมรัก โก มี-ยอ เป็นตัวแสดงรับเชิญในมิวสิกวีดีโอเพลงของ โก มี-นัม)
 ยู ซึง-โฮ แสดงรับเชิญ (ลูกค้าในร้านสะดวกซื้อที่โก มีนัมไปซื้อน้ำ)

 เพลงประกอบ 

รายชื่อเพลง
 1. Still 여전히 - Lee Hong Ki
 2. Descend from the Sky 하늘에서 내려와 - Miss $ (Oh Yoo Mi (오유미), Jace (제이스), Kang Min Hee) feat. Oh Won Bin
 3. Without Words 말도 없이 - 9th STREET (나인 스트릿)
 4. Lovely Day - Park Shin Hye
 5. Promise 약속 - Lee Hong Ki feat. Jung Yong Hwa
 6. My heart is cursing 가슴이 욕해 - Kim Dong Wook
 7. Without Words 말도 없이 - Park Shin Hye
 8. Still 여전히 - A.N.JELL
 9. Promise 약속 - A.N.JELL
 10. Without Words (Piano Ver.) 말도 없이 (Piano Ver.) - Various Artists
 11. Still (Bossa Ver.) 여전히 (Bossa Ver.) - Various Artists

 การให้คะแนน 
 การให้คะแนนในเกาหลีใต้ 
 วันที่ ตอนที่ ทั่วประเทศ โซล 2009-10-07  01  10.8 (11th)  11.6 (11th) 2009-10-08  02  9.6 (12th)  10.2 (11th) 2009-10-14  03  9.1 (11th)  8.5 (14th) 2009-10-15  04  8.9 (14th)  9.4 (11th) 2009-10-21  05  9.0 (18th)  9.2 (13th) 2009-10-22  06  10.0 (11th)  10.2 (11th) 2009-10-28  07  9.6 (14th)  10.2 (11th) 2009-10-29  08  9.8 (12th)  10.3 (11th) 2009-11-04  09  9.8 (17th)  10.3 (13th) 2009-11-05  10  10.0 (14th)  10.5 (11th) 2009-11-11  11  11.0 (10th)  11.3 (9th) 2009-11-12  12  11.1 (9th)  11.1 (9th) 2009-11-18  13  10.6 (13th)  11.1 (10th) 2009-11-19  14  10.1 (13th)  10.0 (12th) 2009-11-25  15  10.9 (10th)  11.7 (8th) 2009-11-26  16  11.9 (9th)  12.2 (9th) Average  10.1%  10.5%
ที่มา: TNMS Media Korea, a Kantar Group company

 การให้คะแนนในฟิลิปปินส์ 
 วันที่ ตอนที่ การให้คะแนนทั่วประเทศ 2010-08-16  01  12.9 2010-08-17  02  15.1 2010-08-18  03  13.9 2010-08-19  04  16.1 2010-08-20  05  17.1 2010-08-23  06  17.4 2010-08-24  07  14.8 2010-08-25  08  15.1 2010-08-26  09  16.2 2010-08-27  10  13.8 2010-08-30  11  14.1 2010-08-31  12  13.9 2010-09-01  13  16.9 2010-09-02  14  16.1 2010-09-03  15  15.8 2010-09-06  16  14.7 2010-09-07  17  15.7 2010-09-08  18  16.0 2010-09-09  19  14.8 2010-09-10  20  15.2 2010-09-13  21  14.8 2010-09-14  22  15.9 2010-09-15  23  14.4 2010-09-16  24  14.0 2010-09-17  25  14.7 2010-09-20  26  15.2 2010-09-21  27  17.2 2010-09-22  28  15.5 2010-09-23  29  16.2 2010-09-24  30  15.8 2010-09-27  31  13.0 2010-09-28  32  13.0 2010-09-29  33  11.6 2010-09-30  34  13.5 2010-10-01  35  12.1 2010-10-04  36  12.5 2010-10-05  37  11.9 2010-10-06  38  11.9 2010-10-07  39  12.0 2010-10-08  40  11.9 2010-10-11  41  12.9 2010-10-12  42  13.9 2010-10-13  43  11.5 2010-10-14  44  11.5 2010-10-15  45  12.1 2010-10-18  46  17.7 2010-10-19  47  17.3 2010-10-20  48  15.9 2010-10-21  49  16.9 2010-10-22  50  16.5 Average  13.4%

ที่มา: Kantar Media/TNS Philippines 

แหล่งข้อมูลอื่น
 You're Beautiful official SBS website